Betsys bryllup

Betsys bryllup er en amerikansk film fra 1990, regissert av Alan Alda.

Handling 
Eddie Hopper er en entreprenør fra Long Island, New York, med to voksne døtre. En av dem, Betsy, skal snart gifte seg. Men Hopper-familien sliter økonomisk. Men Eddie og kona Lola bestemmer seg likevel for at det er viktig å arrangere et overdådig bryllup for å imponere den velstående familien til mannen som Betsy skal gifte seg med.

Et nytt hus Eddie bygger forårsaker store økonomiske problemer. I desperasjon henvender Eddie seg til sin korrupte svoger, Oscar, men han involverer Eddie med noen lånehaier. En ung mann ved navn Stevie Dee blir sendt for å holde øye med Eddie. Men han vender i stedet blikket mot Connie Hopper, som ikke bare er en politimann, men er også brudens søster.

Skuespillere 
 Alan Alda som Eddie Hopper
 Madeline Kahn som Lola Hopper
 Molly Ringwald som Betsy Hopper
 Ally Sheedy som Connie Hopper
 Joe Pesci som Oscar Henner
 Anthony LaPaglia som Stevie Dee
 Catherine O'Hara som Gloria Henner
 Burt Young som Georgie

Referanser

Eksterne lenker 

Filmer fra 1990